**Molėtų rajono savivaldybės taryba**

**SPRENDIMAS**

 **DĖL SAVIVALDYBĖS TURTO PERDAVIMO MOLĖTŲ RAJONO UGNIAGESIŲ TARNYBAI**

2016 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktu, atsižvelgdama į Molėtų rajono savivaldybės administracijos direktoriaus 2016 m. gruodžio 12 d. įsakymą Nr. B6-1093 „Dėl Molėtų rajono savivaldybės ilgalaikio ir trumpalaikio materialiojo turto pripažinimo nereikalingu arba netinkamu (negalimu) naudoti, nurašymo ir likvidavimo“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų rajono ugniagesių tarnybai (kodas 167597190) savivaldybės savarankiškosios funkcijos – aplinkos kokybės gerinimo ir apsaugos – įgyvendinimui savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą – „Aqualand“ greito apsirengimo kostiumo „SeaSkin“ komplektą (1209401 - kitas ilgalaikis turtas), kurio bendra įsigijimo vertė 884,00 Eur, ir trumpalaikį materialųjį turtą – 15 m ilgio daugkartinio naudojimo užtvarinę boną (0210001 - ūkinis inventorius), kurios 1 m kaina 81,554 Eur, bendra įsigijimo vertė 1223,31 Eur, patikėjimo teise valdyti, naudoti ir disponuoti juo. Turtas įgytas iš savivaldybės biudžeto lėšų.

2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją pasirašyti turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras